**„Kruna uspeha” za najbolje studente**

**Otvoren konkurs za diplomce Beogradskog univerziteta**

Porodična firma „Petite Geneve Petrović“, uz podršku Ambasade Švajcarske federacije, sada već 12. godinu zaredom nagrađuje najbolje diplomce Univerziteta u Beogradu. Za ovogodišnju nagradu mogu konkurisati svi diplomci koji su, bez ponavljanja godina studija, diplomirali u školskoj 2016/2017. godini sa prosečnom ocenom višom od 9,00 (osnovne ili master studije).

Kompanija „Petite Geneve Petrović” odgovornim poslovanjem i željom da ulaže u razvoj zajednice u kojoj posluje, svake godine odaje priznanje najvrednijim i najtalentovanijim studentima Beogradskog univerziteta. Konkurs za nagradu „Kruna uspeha” okuplja najuspešnije diplomce, mlade i perspektivne ljude koji se nalaze pred novim izazovima, kao što su zaposlenje i izgradnja karijere.

Svake godine, odbor za dodelu nagrade definiše temu eseja, nakon čega uži krug prijavljenih diplomaca svoje poglede i stavove deli kroz intervju sa članovima komisije koju čini nezavisni stručni žiri. Svojim talentima, uspesima i životnim pričama koje su uvek drugačije i posebne, odabrani diplomci svake godine impresioniraju članove komisije pred kojom je i ove godine težak zadatak, jer biraju najbolje od najboljih.

Kao podstrek i motivaciju za dalje usavršavanje, porodica Petrović odlučila je da odabrani tandem diplomaca daruje Rolex časovnicima, pa tako nagrada „Kruna uspeha” prevazilazi individualno priznanje i ukazuje na potencijal podrške mladim stručnjacima iz svih oblasti, ali i na simboličan način podstiče razvoj društvene svesti o budućnosti uspešnije i perspektivnije Srbije.

Informacije o konkursu:

Konkurs je otvoren od **25.10. do 08.11.2017**. godine. Kandidati treba da dostave sledeća dokumenta:

• Detaljnu biografiju

• Fotokopiju diplome i overenu potvrdu fakulteta o završenim studijama

• Fotografiju novijeg datuma

Sve dodatne informacije moguće je pronaći na zvaničnom sajtu [**www.krunauspeha.rs**](http://www.krunauspeha.rs), putem telefona **011/367-47-72** ili mejla **krunauspeha@havas.rs** svakog radnog dana od 12 do 16 časova.